Samsung lancerer Note9 i New York

Samsung har her til aften dansk tid lanceret deres nye flagskib, Note9. Den nye topmodel er tydeligvis en videreudvikling af forrige års Note8, der fik reetableret Note-brandet efter den uheldige Note7, der var behæftet med en produktionsfejl. Sidste års model havde dog et lidt svagt batteri – formentlig for at sikre sig, at fejlen ikke opstod igen – og det retter Samsung op på med den nye model, ligesom den har fået et par andre væsentlige forbedringer.

Ny S Pen er forbundet

Den største forskel på Note9 og Samsungs andre flagskibe, S9 og S9 Plus er den medfølgende pen, kaldet S Pen. I denne udgave er pennen blevet en del smartere end tidligere, og har indbygget strøm så den er forbundet med telefonen. Det betyder at den kan bruges til både at fjernbetjene telefonen som videoafspiller og – måske mere vigtigt for business-segmentet, som Note9 retter sig imod – ved præsentationer. Derudover kan pennen også bruges som udløser for kameraet og en hel bunke andre ting – og der kommer hele tiden flere til, for det er muligt for udviklere at lave apps der udnytter funktionaliteten i S Pen.

Hurtigere og mere hukommelse

Note9 kommer med den nye Snapdragon 845, der lover ekstrem ydelse. Derudover er den mindste udgave nu udrustet med 6GB RAM og 128GB hukommelse – den største udgave kommer med hele 8GB RAM og 512GB hukommelse, hvilket betyder at den faktisk vil kunne komme op på 1TB i kombination med et 512GB hukommelseskort.

Dyr, men ikke så dyr som frygtet

Tidligere gik der rygter om, at Note9 kunne ende med en udsalgspris over 10.000 kr. Men selv den “store” udgave er faktisk endt under, så du “kun” skal slippe 9.799 kr. for udgaven med 512GB hukommelse. Kan du klare dig med mindre kan lillebror med 128GB købes for 8.749 kr. Derudover har Samsung lavet en ordning, så du får ekstra meget for din gamle enhed: Hvis du kommer med eksempelvis en Note8 der vurderes til 2.100 kr. får du det – plus 1.500 kr. mere, altså i alt 3.600 kr. Det er faktisk en udmærket pris, og sælger du din telefon til Samsung er du samtidig sikker på, at den bliver slettet grundigt – noget du ikke er, hvis du sælger på Den Blå Avis.

Note9 kan købes fra d. 24/8, og du kan forudbestille telefonen allerede nu.

Specifikationer:

Display

6.4-tommer Quad HD+ Super AMOLED, 2960×1440 (516ppi)

* Skærmen måles diagonalt som et helt rektangel uden hensyntagen til afrundede hjørner.
* Forudindstillet opløsning er Full HD + og kan ændres til Quad HD + (WQHD +) i Indstillinger

Kamera

Bagtil: Dual Camera med Dual OIS (Optical Image Stabilization)
– Wide-angle: Super Speed Dual Pixel 12MP AF, F1.5/F2.4, OIS – Telephoto: 12MP AF, F2.4, OIS
– 2X optisk zoom, upp till 10X digital zoom

Fortil: 8MP AF, F1.7

Størrelse

161.9 x 76.4 x 8.8mm, 201g, IP68 (BLE S Pen: 5.7 x 4.35 x 106.37mm, 3.1g, IP68)
* IP68 certificering for støv og vandmodstand. Baseret på testforhold i dybder op til 1,5 meter ferskvand i op til 30 minutter

Processor

10nm 64-bit Octa-core processor (Max. 2.7 GHz + 1.7 GHz) * Kan variere afhængigt af marked og operatør

Hukommelse

6GB RAM (LPDDR4), 128GB + MicroSD slot (up to 512GB)

8GB RAM (LPDDR4), 512GB + MicroSD slot (up to 512GB)

Sim Kort

Hybrid: et Nano SIM og et Nano SIM eller et MicroSD (up to 512GB)

Batteri

4,000mAh
Fast Charging kompatibel med ledning og trådløs Wired charging kompatibel med QC2.0 og AFC

Wireless charging kompatibel med WPC og PMA

Styresystem

Android 8.1 (Oreo)

Netværk

Enhanced 4×4 MIMO, 5CA, LAA, LTE Cat.18

Tilslutninger

Wi-Fi 802.11 a/b/g/n/ac (2.4/5GHz), VHT80 MU-MIMO, 1024QAM, Bluetooth® v 5.0 (LE up to 2Mbps), ANT+, USB Type-C, NFC, Location (GPS, Galileo*, Glonass, BeiDou*)

Sensorer

Accelerometer, Barometer, Fingerprint Sensor, Gyro Sensor, Geomagnetic Sensor, Hall Sensor, Heart Rate Sensor, Proximity Sensor, RGB Light Sensor, Iris Sensor, Pressure Sensor

Samsung lancerer Note9 i New York